《题解梁驿舍》
宋代·李复

三年去国苦飘零，满面风沙漫度春。
白日驱车无住客，青山当路亦为尘。
东经卤泽初迎雪，西出蒲关欲问津。
何日投鞭寻旧隐，云间深访牧牛人。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。